กรมอุตุนิยมวิทยา รายงานการตรวจวัดอุณหภูมิของไทยวานนี้สูงสุด 41.3 องศาเซลเซียสที่จังหวัดหนองคาย และมุกดาหาร
กรมอุตุนิยมวิทยา รายงานสภาพอากาศจากสถานีตรวจวัดของกรมอุตุนิยมวิทยาในพื้นที่ที่มีอุณหภูมิสูงสุด หรืออากาศร้อนจัดวานนี้ (25 มี.ค.66) พบว่า ภาคตะวันออกเฉียงเหนือมีอุณหภูมิสูงสุดวัดได้ 41.3 องศาเซลเซียส ที่อำเภอเมือง จังหวัดหนองคาย และอำเภอเมือง จังหวัดมุกดาหาร ภาคเหนือ วัดได้ 41.2 องศาเซลเซียส ที่อำเภอเมือง จังหวัดเพชรบูรณ์ ภาคกลางวัดได้ 40.2 องศาเซียส ที่ตำบลบัวชุม อำเภอชัยบาดาล จังหวัดลพบุรี ภาคตะวันออกวัดได้ 39.8 ที่อำเภออรัญประเทศ จังหวัดสระแก้ว กรุงเทพมหานครและปริมณฑล วัดได้ 38.5 ที่อำเภอคลองหลวง จังหวัดปทุมธานี ขณะที่ภาคใต้ฝั่งตะวันออก วัดได้ 38 องศาเซลเซียสที่ตำบลหนองพลับ อำเภอหัวหิน จังหวัดประจวบคีรีขันธ์ และภาคใต้ฝั่งตะวันตก วัดได้ 37.6 องศาเซลเซียส ที่อำเภอเหนือคลอง จังหวัดกระบี่